|  |  |  |
| --- | --- | --- |
|  | **Kirje** |  |
|  | LVM/1678/00/2016 |  |
|  |  |  |
|  | 21.09.2016 |  |
|  |  |  |
|  |
| Malmin lentoaseman ystävät ry  |
| Puheenjohtaja Timo Hyvönen  |
| puheenjohtaja@malmiairport.fi  |
|  |

Selvityspyyntö hallituksen päätöksen muuttamisesta 6.9.2016

**Liikenne- ja viestintäministeriön vastaus selvityspyyntöön hallituksen päätöksen muuttamisesta**

Olette kirjeessänne pyytäneet selvitystä hallituksen kehysriihipäätöksen (25.3.2014) ja hallituksen julkisen talouden suunnitelman (3.4.2014) kirjausten eroavaisuudesta Malmin lentoaseman toimintaa koskien. Olette pyytäneet selvittämään edellä mainittujen päätösten ristiriidan ja tekstimuutosten taustan.

Valtionvarainministeriö on antanut asiasta vastauksensa 20.9.2016 (liite 1). Vastauksessa on todettu, että tässä nimenomaisessa tapauksessa VM:n budjettiosastolla ei toistaiseksi ole tarkempaa tietoa kyseisen lauseen puuttumisen syistä tai täsmällisestä tapahtumahistoriasta. Taustalla on todennäköisesti tässä tapauksessa julkisen talouden suunnitelman tekstin lyhentämistarpeeseen liittyviä perusteita (tuoreita päätöksiä ei ole koettu tarpeelliseksi toistaa kaikessa laajuudessaan), minkä vuoksi yhden lauseen (tai useammankaan) puuttumisesta ei kannata ainakaan tällä tiedolla vetää mitään erityisiä johtopäätöksiä lauseen asiasisällön kannalta puoleen tai toiseen.

Liikenne- ja viestintäministeriöllä ei ole muuta lisätietoa asiasta, eikä lisättävää valtiovarainministeriön antamaan vastaukseen.

Juhapekka Ristola

Osastopäällikkö, ylijohtaja

Liitteet Valtiovarainministeriön vastaus selvityspyyntöön hallituksen päätöksen muuttamisesta

Jakelu Timo Hyvönen

Malmin lentoaseman ystävät ry

Tiedoksi Valtioneuvoston kanslia / kirjaamo

Valtiovarainministeriö / kirjaamo